Φιλιμπέρτο Ριβέρα

Ο Φιλιμπέρτο Ριβέρα (γεννήθηκε στις 28 Σεπτεμβρίου 1982), είναι Πορτορικανός επαγγελματίας καλαθοσφαιριστής που παίζει για την Κανγρεχέρος δε Σαντούρθε του BSN στο Πουέρτο Ρίκο. Ο Ριβέρα έχει παίξει στο NCAA, στο NJCAA και στο Baloncesto Superior Nacional (BSN) και έχει επίσης παίξει διεθνώς στη Γερμανία και την Ιταλία. Είναι μέλος της Εθνικής Ομάδας του Πουέρτο Ρίκο από το 2006.

Βιογραφία

Ερασιτεχνική σταδιοδρομία 
Ο Ριβέρα έχει παίξει στην National Superior Basketball League του Πουέρτο Ρίκο από το 1999. Ο Ριβέρα κέρδισε τον τίτλο του Πρωτάρη της Χρονιάς το 2000 για το National Superior Basketball League του Πουέρτο Ρίκο .

Ο Ριβέρα είχε μία αξιοσημείωτη σταδιοδρομία στο κολέγιο όπου ονομάστηκε μέλος της Πρώτης Ομάδας του NJCAA,  Παίκτης της Χρονιάς ως Τριτοετής Κολεγίων (2002–03) και μέλος της Πρώτης Ομάδας του WAC στις νεανικές και ανώτερες χρονιές του. Κατατάσσεται στην τρίτη θέση στους καταλόγους όλων των εποχών του Πανεπιστημίου του Τέξας στο Ελ Πάσο σε ασίστ σταδιοδρομίας (381) και ποσοστό ελεύθερων βολών (81,5 %). Ολοκλήρωσε την κολεγιακή πορεία του στο Τέξας-Ελ Πάσο αφού έπαιξε τα δύο πρώτα χρόνια στο Κοινοτικό Κολέγιο Σαουθίστερν στο Ουέστ Μπέρλινγκτον της Αϊόβα.

Κατά τη διάρκεια της τελευταίας του χρονιάς (2004–05), ο Ριβέρα είχε κατά μέσο όρο 13,5 πόντους ενώ ήταν κορυφαίος του WAC και κατετάγη έβδομος σε εθνικό επίπεδο σε ασίστ (7,2 ασίστ μέσο όρο). Ήταν επίσης πρώτος στη διάσκεψη σε ποσοστό ελεύθερων βολών (85,3 %) και κατετάγη έκτος σε κλεψίματα (1,3 κλεψίματα μέσο όρο). Συνολικά οι 229 ασίστ μίας χρονιάς απετέλεσαν ήταν ιδρυματικό υψηλό. Έδωσε 10 ή περισσότερες ασίστ πέντε φορές και σημείωσε δύο νταμπλ-νταμπλ. Κατέγραψε ιδρυματική επίδοση σε έναν αγώνα με 18 ασίστ έναντι μηδενικών λαθών απέναντι στο Λουιζιάνα Τεκ . Στη Νεβάδα μέτρησε 23 πόντους και έξι ασίστ. Δημοσίευσε 19 πόντους και 12 ασίστ απέναντι στο Φρέσνο Στέιτ . Πέτυχε 21 πόντους και έκανε επτά κλεψίματα στο Σαν Χοσέ Στέιτ. Κατέγραψε ένα υψηλό σταδιοδρομίας 32 πόντων εναντι του Μπόιζι Στέιτ στο παιχνίδι τίτλου του Τουρνουά WAC. Κέρδισε το βραβείο του Πολυτιμότερου Παίχτη (MVP) Τουρνουά WAC. 

Κατά τη διάρκεια της νεανικής του χρονιάς (2003–04) ο Ριβέρα είχε μέσο όρο 11,2 πόντους, 3,1 ριμπάουντ, 4,8 ασίστ (τρίτος στο WAC) και 1,7 κλεψίματα (τέταρτος). Πέτυχε διψήφιο αριθμό πόντων σε 21 αγώνες. Κατέγραψε το υψηλό της χρονιάς με 22 πόντους στο Σαν Χοσέ Στέιτ . Συγκέντρωσε 14 πόντους και οκτώ ασίστ απέναντι στους Ράτγκερς . Επιλέχτηκε στην ομάδα του Τουρνουά WAC μετά από μέσο όρο 9,3 πόντων, 6,0 ριμπάουντ και 4,7 ασίστ σε τρία παιχνίδια. Κατέγραψε 14 πόντους, έξι ασίστ και εννέα ριμπάουντ ως προσωπικό υψηλό του απέναντι στην Νεβάδα στο παιχνίδι τίτλου του Τουρνουά WAC. Πέτυχε 12 πόντους και έδωσε έξι ασίστ έναντι του Μέριλαντ στον πρώτο γύρο του τουρνουά NCAA.

Κατά τη διάρκεια του δεύτερου έτους του (2002–03). στο Σαουθίστερν, ο Ριβέρα είχε μέσο όρο 16,2 πόντους και 6,7 ασίστ. Βοήθησε να οδηγήσει το Σαουθίστερν σε μία επίδοση 37-1 και σε ένα πρωτάθλημα τουρνουά NJCAA . Είχε μέσο όρο 17,4 πόντων κατά τη διάρκεια του τουρνουά NJCAA στο δρόμο του για τις τιμητικές διακρίσεις του Πολυτιμότερου Παίχτη (MVP). Οδήγησε την ομάδα με 18 πόντους στο παιχνίδι τίτλου με το Σαν Τζασίντο (Τέξας ). Σημείωσε το υψηλό της χρονιάς με 37 πόντους απέναντι στο Αϊόβα Ουέστερν. Αναδείχθηκε ως μέλος της Πρώτης Ομάδας NJCAA της Αμερικής και Παίκτης της Χρονιάς σε Μικρό Κολέγιο.

Κατά τη διάρκεια της πρωτοετούς χρονιάς του (2001–02), ο Ριβέρα είχε μέσο όρο 11,9 πόντους και 5,1 ασίστ για την ομάδα. Κατετάγη τρίτος στην ομάδα στο σκοράρισμα και οδήγησε την ομάδα σε μέσο αριθμό κλεψιμάτων. Βοήθησε την ομάδα να πετύχει συνολική επίδοση 25-10.

ΝΒΑ και Ευρώπη 
Το καλοκαίρι του 2005, ο Φιλιμπέτο συμμετείχε στο Σάμερ Προ Λιγκ με τους Ντάλας Μάβερικς και Κλίβελαντ Καβαλίερς .

Κατά τη διάρκεια του καλοκαιριού του 2006, ο Ριβέρα εκπροσώπησε το Πουέρτο Ρίκο στο Παγκόσμιο Πρωτάθλημα Καλαθοσφαίρισης του 2006 και στους Αγώνες Κεντρικής Αμερικής και Καραϊβικής του 2006 όπου το Πουέρτο Ρίκο κέρδισε το Χρυσό Μετάλλιο.

Κατά τη διάρκεια της περιόδου 2006–2007, ο Ριβέρα έπαιξε με τους Άρτλαντ Ντράγκονς του Γερμανικού Πρωταθλήματος. Οι Ντράγκονς θεωρήθηκαν ως μία «ομάδα της Σταχτοπούτας» που μπήκε στα πλέι οφ, κερδίζοντας τον πρώτο γύρο απέναντι στην Άλμπα Βερολίνου.  Ο Ριβέρα οδήγησε την ομάδα στον ημιτελικό του πρωταθλήματος, σημειώνοντας δεκαέξι πόντους, πέντε ριμπάουντ και τρεις ασίστ σε μία νίκη επί της Κολωνίας, τον πέμπτο και τελευταίο αγώνα της σειράς.  Ο Ριβέρα είχε μέσο όρο 15,5 πόντους, 4,3 ριμπάουντ και 6,0 πριν από τους τελικούς. 

Το καλοκαίρι του 2007, προσκλήθηκε να συμμετάσχει με τους Σικάγο Μπουλς κατά τη διάρκεια του Πέπσι Προ Σάμερ Λιγκ αλλά δεν έπαιξε λόγω τραυματισμού.

Ξεκίνησε την περίοδο 2007-08 στην Ιταλία με την Έλντο Μπάσκετ Νάπολι, από την οποία έφυγε στις 12 Δεκεμβρίου και εντάχθηκε στην ΑΕΚ

Έχει ένα παιδί που δεν το φροντίζει αλλά το παιδί το φροντίζουν καλά.

Το 2006 ο Ριβέρα συμμετείχε στο BSN, όπου οδήγησε την ομάδα στο πρωτάθλημα. Στις 29 Ιανουαρίου 2008, οι Καρολίνα Τζάιαντς ανακοίνωσαν ότι ξεκίνησαν διαπραγματεύσεις με τον Ριβέρα.  Στις 31 Ιανουαρίου 2008 η ομάδα ανακοίνωσε επίσημα την υπογραφή του Ριβέρα. 

Πριν από τη χρονιά 2010–2011, ο Ριβέρα υπέγραψε με τον ισραηλινό σύλλογο Μπνέι Χασαρόν 

Στις 28 Οκτωβρίου 2016, ο Ριβέρα χώρισε με τη γερμανική ομάδα Σάιενς Σίτι Ιένα .

Στατιστικά σταδιοδρομίας 
Τα στατιστικά στο NCAA του Ριβέρα σε 64 αγώνες είναι 790 πόντοι με 12,3 πόντους μέσο όρο, 381 ασίστ με 6,0 ασίστ μέσο όρο, 184 ριμπάουντ με 2,9 ριμπάουντ μέσο όρο, 97 κλεψίματα με 1,5 κλεψίματα μέσο όρο, 45,2 % ευστοχία στα σουτ εντός πεδιάς, 81,5 % ευστοχία στις ελεύθερες βολές και 36 % ευστοχία στα τρίποντα. Τα στατιστικά στο NJCAA του Ριβέρα σε 57 αγώνες είναι 830 πόντους με 14,6 πόντους, 349 ασίστ με 6,1 ασίστ μέσο όρο, 153 ριμπάουντ με 2,7 ριμπάουντ μέσο όρο, 142 κλεψίματα με 2,5 κλεψίματα μέσο όρο, 46 % ευστοχία στα σουτ εντός πεδιάς, 77,8 % ευστοχία στις ελεύθερες βολές και 26,9 % ευστοχία στα τρίποντα.

Παραπομπές

Εξωτερικοί σύνδεσμοι 

 Προφίλ Latinbasket.com
 Προφίλ RealGM
Καλαθοσφαιριστές Σάιενς Σίτι Γένα
Πόιντ γκαρντ
Καλαθοσφαιριστές Πρωταθλήματος Ισραήλ
Καλαθοσφαιριστές Φουέρθα Ρέχια ντε Μοντερέι
Καλαθοσφαιριστές Μπρόζε Μπάσκετς
Καλαθοσφαιριστές Μπνέι Χερζλίγια Μπάσκετ
Καλαθοσφαιριστές Άρτλαντ Ντράγκονς
Καλαθοσφαιριστές ΑΕΚ
Καλαθοσφαιριστές Παγκοσμίου Πρωταθλήματος 2010
Καλαθοσφαιριστές Παγκοσμίου Πρωταθλήματος 2006